CELEX: 62016TA0401
Language: da
Date: 2020-09-09 00:00:00
Title: Forenede sager T-401/16 og T-443/16: Rettens dom af 9. september 2020 –Spanien og Italien mod Kommissionen [Reglerne om sprog – meddelelser om almindelige udvælgelsesprøver med henblik på ansættelse af efterforskere og teamledere – sprogkundskaber – begrænsning af valget af andet sprog ved udvælgelsesprøven til engelsk, fransk og tysk – stopprøve i sprogforståelse på engelsk – kommunikationssprog – forordning nr. 1 – vedtægtens artikel 1d, stk. 1, artikel 27 og artikel 28, litra f) – forskelsbehandling på grund af sprog – begrundelse – tjenestens interesse – proportionalitet]

30.11.2020   
            
            
               DA
            
            
               Den Europæiske Unions Tidende
            
            
               C 414/29
            
         
      Rettens dom af 9. september 2020 –Spanien og Italien mod Kommissionen
      (Forenede sager T-401/16 og T-443/16) (1)
      
      (Reglerne om sprog - meddelelser om almindelige udvælgelsesprøver med henblik på ansættelse af efterforskere og teamledere - sprogkundskaber - begrænsning af valget af andet sprog ved udvælgelsesprøven til engelsk, fransk og tysk - stopprøve i sprogforståelse på engelsk - kommunikationssprog - forordning nr. 1 - vedtægtens artikel 1d, stk. 1, artikel 27 og artikel 28, litra f) - forskelsbehandling på grund af sprog - begrundelse - tjenestens interesse - proportionalitet)
      (2020/C 414/48)
      Processprog: spansk og italiensk
      
         Parter
      
      
         Sagsøger i sag T-401/16: Kongeriget Spanien (ved S. Centeno Huerta, som befuldmægtiget)
      
         Sagsøger i sag T-443/16: Den Italienske Republik (ved G. Palmieri, som befuldmægtiget, bistået af avvocato dello Stato P. Gentili)
      
         Sagsøgt: Europa-Kommissionen (i sag T 401/16 ved G. Gattinara, D. Milanowska og N. Ruiz García, som befuldmægtigede, og i sag T 443/16 ved G. Gattinara og D. Milanowska, som befuldmægtigede)
      
         Sagens genstand
      
      Søgsmål støttet på artikel 263 TEUF med påstand om annullation af meddelelse om almindelig udvælgelsesprøve EPSO/AD/323/16 med henblik på oprettelse af reservelister som administratorer til jobprofiler som efterforskere (AD 7) inden for følgende områder: »1 — Efterforskere: EU-udgifter og korruptionsbekæmpelse; 2 — Efterforskere: told og handel, tobak og varemærkeforfalskning« og EPSO/AD/324/16 med henblik på oprettelse af en reserveliste som administratorer med følgende jobprofiler: »Efterforskere (AD 9): Teamledere« (EUT 2016, C 187 A, s. 1).
      
         Konklusion
      
      
                  1)
               
               
                  Meddelelse om almindelig udvælgelsesprøve EPSO/AD/323/16 med henblik på oprettelse af reservelister som administratorer til jobprofiler som efterforskere (AD 7) inden for følgende områder: »1 — Efterforskere: EU-udgifter og korruptionsbekæmpelse; 2 — Efterforskere: told og handel, tobak og varemærkeforfalskning« og EPSO/AD/324/16 med henblik på oprettelse af en reserveliste som administratorer med følgende jobprofiler: »Efterforskere (AD 9): Teamledere«, annulleres.
               
            
                  2)
               
               
                  Europa-Kommissionen bærer sine egne omkostninger og betaler de omkostninger, der er afholdt af Kongeriget Spanien i sag T-401/16, og de omkostninger, der er afholdt af Den Italienske Republik i sag T-443/16.
               
            
         (1)  EUT C 383 af 17.10.2016.